wickkiey/tamil-wikipedia-chunked huggingface dataset:
# கோல்வாளே கோட்டை (கோவா)

ஓ **ஃபோர்டாலெஸா டி சாவோ செபாஸ்டினோ டி டிவிம்** அல்லது டிவிம் கோட்டை என்றழைக்கப்படும் இது ஒரு காலத்தில் நீண்ட சுவர் கட்டமைப்பின் ஒரு பகுதி. இந்தியாவின் மேற்கு கடற்கரையில் உள்ள கோவா மாநிலத்தில் உள்ள டிவிம் கிராமத்திலிருந்து கோல்வாளே எனப்படும் பகுதி வரை இந்த அமைப்பு பரவியுள்ளது. எனவே மத்தியக் கோட்டை அல்லது கோல்வாளே கோட்டை என்றும் குறிப்பிடப்படுகிறது. தற்போது, இவற்றில் பெரும்பாலானவை இடிந்து விழும் நிலையில் உள்ளன. இருப்பினும், கட்டமைப்பின் பகுதிகளை மீட்டெடுக்கும் பணி நடைபெறுகிறது.
# கோல்வாளே கோட்டை (கோவா)

## வரலாறு

இந்தக் கோட்டை 1635 ஆம் ஆண்டில் போர்த்துகேய இந்தியாவின் ஆளுநரான, மிகேல் டி நோரொன்யா, லின்யாரெசின் நாலாம் கவுன்ட்டு உத்தரவின் பேரில் கட்டப்பட்டது. மராட்டியர்கள் மற்றும் போன்ஸ்லெஸ்கள் பார்டெஸ் எல்லையில் நுழையாமல் பாதுகாக்க, ஒரு தடையாக 1681 ஆம் ஆண்டில் ஆல்வோர் கவுன்ட் இந்தக் கோட்டைகளை நிறைவு செய்தார். இந்தக் கோட்டைகள் அதன் மேற்குக் கரையில் உயரமான சுவரைக் கொண்ட கால்வாயைக் கொண்டிருந்தன. இது ஒரு அகழியாகும். இது தொடர்ச்சியான காவலர் குடியிருப்புகளைக் கொண்டிருந்தது. அவற்றில் குறைந்தது மூன்று இன்னும் அடையாளம் காணக்கூடிய இடிபாடுகளாக உள்ளன.  
1739 ஆம் ஆண்டில், இது மராட்டிய வீரர்களால் இணைக்கப்பட்டது, பின்னர் இரண்டு ஆண்டுகளுக்குப் பிறகு அதை லூரியலின் முதலாவது மார்க்விஸ் லூயிஸ் கார்லோஸ் இனாசியோ சேவியர் டி மெனிசஸ் மீண்டும் கைப்பற்றினார். இந்தக் கோட்டை போர்த்துகீசிய வீரர்களால் காவலில் வைக்கப்பட்டது. பின்னர் 1841 ஆம் ஆண்டில் அவர்கள் அருகிலுள்ள நகரமான மப்பூசாவுக்கு மாற்றப்பட்டபோது திரும்பப் பெறப்பட்டது. மப்பூசா கோட்டை படிப்படியாக அதன் போர்க்கள முக்கியத்துவத்தை இழந்து, சில ஆண்டுகளாக கைவிடப்பட்டு புறக்கணிக்கப்பட்டது. இது இப்போது கோவாவில் உள்ள காப்பகங்கள் மற்றும் தொல்பொருள் இயக்குநரகத்தின் ஆதரவினால் மீட்டெடுக்கப்படுகிறது.  
:
# கோல்வாளே கோட்டை (கோவா)

## வரலாறு

### பாதுகாக்கப்பட்ட தளம்

கோட்டையின் இடிபாடுகள் மற்றும் தளம் 1983 முதல் வரலாற்று பாரம்பரிய தளமாக கோவா, டாமன் மற்றும் டையூ (இப்போது கோவா அரசு) ஆகியவற்றால் பாதுகாக்கப்பட்டுள்ளன.
# கோல்வாளே கோட்டை (கோவா)

## கட்டிடக்கலை

இந்தக் கோட்டை போர்த்துகீசிய மற்றும் இந்திய கட்டிடக்கலை இரண்டின் தாக்கத்தையும் கொண்டுள்ளது. இந்தக் கோட்டையில் மராட்டியர்கள் தங்கியிருந்தபோது, உள்ளூர்க் கட்டடக்கலை பாணி அடிப்படையில் நினைவுச்சின்னத்தின் சில பகுதிகளை அவர்கள் மீண்டும் வடிவமைத்தனர். கோட்டையின் பெரும்பகுதி இடிந்து கிடந்தாலும், அதன் கட்டமைப்பின் முக்கியத்துவத்தை இன்றும் புரிந்து கொள்ள முடியும்.  
இந்தக் கோட்டை முதன்மையாக செங்கல், கல் மற்றும் மண்ணால் கட்டப்பட்ட நீண்ட சுவராக ஒரு கால்வாயின் மேற்குக் கரையுடன் ஓடியது. அதில் அந்தப் பகுதியைக் காக்க படைகள் இருந்தன. கூடுதலாக, குறைந்தது மூன்று காவலர் குடியிருப்புகளைக் கொண்டிருந்தது. வெளிப்புறத்தில் கோட்டைக்கு எதிரிகள் நுழைவதைத் தடுக்க உயர்ந்த சுவர்கள் இருந்தன. அவை பார்டெஸ் என அழைக்கப்படுகின்றன. பார்டெஸ் கோட்டையின் உட்புறத்தில் ஒரு காலத்தில் மராட்டியர்கள் மற்றும் போர்த்துகீசிய ஆட்சியாளர்களின் கொத்தளம் மற்றும் பீரங்கிகள் இருந்தன என்று நம்பப்படுகிறது. ஆனால் இன்றைய கோட்டையின் பெரும்பகுதி பாழடைந்துவிட்டதால், அவற்றில் மிகக் குறைந்த தடயங்கள் மட்டுமே காணப்படுகின்றன.
# கோல்வாளே கோட்டை (கோவா)

## இருப்பிடம்

கோட்டைப் பகுதி பார்டெஸில் உள்ள கோல்வளே கிராமத்தின் சர்வே எண் 74 துணைப்பிரிவு 23 இல் அமைந்துள்ளது. மேலும் இந்த நிலம் கோவா அரசுக்கு சொந்தமானது.  
1591 இல் பிரான்சிஸ்கன் சபையால் நிறுவப்பட்ட கோல்வாளே தேவாலயம் அருகிலேயே உள்ளது. 1678 இல் மீண்டும் கட்டப்பட்டது. பின்னர் 1683 இல் சம்பாஜியின் கட்டளையின்படி மராட்டியப் படைகள் படையெடுத்தபோது ஏற்பட்ட தீ விபத்துக்குப் பிறகு மீண்டும் புதுப்பிக்கப்பட்டது.
# புருசோத்தம் லட்சுமண் தேசுபாண்டே

**புருசோத்தம் லட்சுமண் தேசுபாண்டே** (Purushottam Laxman Deshpande) (பிறப்பு: 1919 நவம்பர் 8 &nbsp; - இறப்பு: 2000 சூன் 12 ), தனது பெயரிலுள்ள முதலெழுத்துக்களால் (" பு. ல ") என பிரபலமாக அறியப்பட்டார். இவர் இந்தியாவின் மகாராட்டிராவைச் சேர்ந்த மராத்திய எழுத்தாளர் மற்றும் நகைச்சுவையாளர் என அறியப்பட்டார். மேலும் ஒரு திறமையான திரைப்பட மற்றும் மேடை நடிகர், திரைக்கதை எழுத்தாளர், எழுத்தாளர், இசையமைப்பாளர், இசைக்கலைஞர் (ஆர்மோனியம் வாசிப்பவர்), பாடகர் மற்றும் சொற்பொழிவாளர் என பன்முகக் கலைஞராகவும் இவர் இருந்தார். பெரும்பாலும் "மகாராட்டிராவின் அன்பான ஆளுமை" என்று அழைக்கப்பட்டார்.  
தேசுபாண்டேவின் படைப்புகள் ஆங்கிலம், கன்னடம் உள்ளிட்ட பல மொழிகளில் மொழி பெயர்க்கப்பட்டுள்ளன.
# புருசோத்தம் லட்சுமண் தேசுபாண்டே

## சுயசரிதை

### ஆரம்ப கால வாழ்க்கை

புருசோத்தம் மும்பையின் சௌபதி,காந்தேவி தெருவில் உள்ள தன்வாலாசு சாவ்லில் ஒரு கவுட சாரஸ்வத் பிராமணக் குடும்பத்தில் லட்சுமண் திரிம்பக் தேசுபாண்டே மற்றும் லட்சுமிபாய் ஆகியோருக்கு மகனாகப் பிறந்தார். இவரது தாய்வழி தாத்தா, வாமன் மங்கேசு துபாசி, ஒரு கவிஞரும் மற்றும் இலக்கியத்தின் இணைப்பாளராகவும் இருந்தார். ரவீந்திரநாத் தாகூரின் கீதாஞ்சலியை மராத்தியில் "அபாங் கீதாஞ்சலி" என்ற தலைப்பில் மொழிபெயர்த்திருந்தார்.  
இந்த குடும்பம் மும்பையில் உள்ள கிராண்ட் சாலை வட்டாரத்தில் உள்ள இல்லத்தில் தங்கியிருந்தது. பின்னர் இவரது குடும்பத்தினர் ஜோகேசுவரிக்கு குடிபெயர்ந்தனர். புதிதாக உருவான சரஸ்வதி தோட்ட காலனியில் இவரது முதல் 8 ஆண்டுகள் பற்றி இவரது புர்ச்சுண்டி புத்தகத்தில் 'பால்பானிச்சா கால் சுகாச்சா' அல்லது பால்பாசிகா காஸ் சுகேசி (மொழிபெயர்ப்பு: குழந்தை பருவத்தின் மகிழ்ச்சியான நாட்கள்) என்ற தலைப்பில் வெளியான கதையில் விவரிக்கப்பட்டுள்ளது. பின்னர் குடும்பம் வைல் பார்லேவுக்கு குடிபெயர்ந்தது..
# புருசோத்தம் லட்சுமண் தேசுபாண்டே

## சுயசரிதை

### கல்வி

தேசுபாண்டே பார்லே திலக் வித்யாலயாவில் படித்தார். உயர்நிலைப் பள்ளிக்குப் பிறகு இஸ்மாயில் யூசுப் கல்லூரியிலும், பின்னர் சட்டங்களில் இளையர் படிக்க மும்பை அரசு சட்டக் கல்லூரிக்குச் சென்றார். பின்னர் இவர் புனேவில் உள்ள ஃபெர்குசன் கல்லூரியில் பயின்றார். 1950 இல் தனது கலையில் இளங்கலை பட்டம் பெற்றார். பின்னர் சாங்கலியில் உள்ள வில்லிங்டன் கல்லூரியில் தனது கலையில் முதுகலை பட்டம் பெற்றார். தாகூர் தனது சொந்த முயற்சியில் ஒரு திறமையான எழுத்தாளராக மாறினார். இத்தம்பதியருக்கு குழந்தைகள் இல்லை. இவர்கள் தங்கள் மருமகன் தினேசு தாக்கூரை தங்கள் சொந்த மகனைப் போலவே நேசித்தார்கள்.
# புருசோத்தம் லட்சுமண் தேசுபாண்டே

## சுயசரிதை

### தொழில் வாழ்க்கை

தேசுபாண்டே மற்றும் இவரது மனைவி இருவரும் மும்பையின் ஓரியண்ட் உயர்நிலைப் பள்ளியில் ஆசிரியர்களாக பணியாற்றினர். கர்நாடகாவின் பெல்காம், இராணி பார்வதி தேவி கல்லூரி மற்றும் மும்பையின் கீர்த்தி கல்லூரியில் பேராசிரியராக சில ஆண்டுகள் பணியாற்றினர். புதிதாக நிறுவப்பட்ட அரசுக்கு சொந்தமான இந்திய தொலைக்காட்சியான தூர்தர்ஷனிலும் பணியாற்றினார். அப்போதைய பிரதமர் ஜவகர்லால் நேருவை இந்திய தொலைக்காட்சியில் பேட்டி கண்ட முதல் நபர் இவர்தான். ஒரு வருட கால பயிற்சிக்காக பிபிசிக்கு சென்ற இரண்டாம் நபராவார். அதன் பிறகு இவர் பிரான்சிலும் மேற்கு ஜெர்மனியிலும் சிறிது காலம் செலவிட்டார். இந்த குறிப்பிட்ட காலகட்டம் மற்றும் இந்த நாடுகளில் தங்கியிருப்பதுதான் இவரது பிற்கால பயணக் குறிப்பான " *அபூர்வய்* " அடிப்படையாகக் கொண்டது. இவரது மற்ற பயணக் *கதைகளில் ”" பூவரங்கா "மற்றும் ஜாவே தியாஞ்ச்யா தேஷா* ஆகியவை அடங்கும் *.*
# புருசோத்தம் லட்சுமண் தேசுபாண்டே

## சுயசரிதை

### சாதனைகள்

பு ல தேசுபாண்டே ஒரு திறமையான இந்துஸ்தானி பாரம்பரிய இசைக்கலைஞர் ஆவார் . இவர் ஒரு எழுத்தாளர், திரைக்கதை எழுத்தாளர், நடிகர், இயக்குநர், இசை இயக்குநர் மற்றும் பாடகர் என புகழ் பெற்றார். அவர் பல பரோபகார நடவடிக்கைகளில் பங்கேற்றார்
# பனி சறுக்கு நடனம்

**பனிச்சறுக்கு நடனம்** (Ice Dance) என்பது பனிச்சறுக்கின் மற்றொரு வடிவமாகும். இது வரலாற்று ரீதியாக வழவழப்பான தரையிலாடும் நடனத்திலிருந்து வடிவமைக்கப்பட்டுள்ளது. இது 1952 ஆம் ஆண்டில் உலக பனிச்சறுக்கு சாம்பியன்ஷிப் போட்டியில் சேர்க்கப்பட்டது. மேலும் 1976 இல் குளிர்கால ஒலிம்பிக் விளையாட்டில் பதக்க விளையாட்டாக மாறியது. சர்வதேச பனிச்சறுக்கு சங்க (ஐ.எஸ்.யூ) விதிகளின்படி, ஒரு பனி நடனக் குழு "ஒரு பெண் மற்றும் ஓர் ஆணை"க் கொண்டிருக்க வேண்டும்.  
2010–11க்கு முன்பு, பனிச்சறுக்கு நடனப் போட்டிகளில் மூன்று பிரிவுகள் இருந்தன. அவை: கட்டாய நடனம் (சிடி), அசல் நடனம் (OD) மற்றும் இயல்பான நடனம் (FD). 2010 ஆம் ஆண்டில், கட்டாய மற்றும் அசல் நடனத்தை நீக்கி, புதிய குறுகிய நடனம் (எஸ்டி) என்ற பிரிவை போட்டி அட்டவணையில் சேர்த்து போட்டி வடிவத்தை மாற்ற சர்வதேச பனிச்சறுக்கு சங்கம் (ஐ.எஸ்.யூ) வாக்களித்தது. 2018 ஆம் ஆண்டில், சர்வதேச பனிச்சறுக்கு சங்கம் (ஐ.எஸ்.யூ) குறுகிய நடனத்தை தாள நடனம் (ஆர்.டி) ஆக மறுபெயரிட வாக்களித்தது. பனி சறுக்கு நடன போட்டியின் போது பனி சறுக்கு நடனக் கலைஞர்கள் செய்ய வேண்டிய கட்டாய நடன அமைப்புகள் சில உள்ளன.  
1900 களின் முற்பகுதியில், பனிச்சறுக்கு நடனம் இங்கிலாந்து, ஐரோப்பா மற்றும் அமெரிக்காவில் ஒரு பொழுதுபோக்கு விளையாட்டாக இருந்தது. பிரித்தானிய பனிச்சறுக்கு நடன அணிகள் 1950 கள் மற்றும் 1960 களில் இவ்விளையாட்டில் ஆதிக்கம் செலுத்தின; பின்னர் 1990 கள் வரை சோவியத் அணிகளின் ஆதிக்கம் இருந்தது. 1980 கள் மற்றும் 1990 களில், ஐஸ் நடனக் கலைஞர்கள், அவர்களின் பயிற்சியாளர்கள் மற்றும் நடன இயக்குனர்கள் பனி நடனத்தை அதன் ஆரம்ப காலத் தோற்றத்திலிருந்து நாடக நிகழ்ச்சி பாணிக்கு நகர்த்துவதற்கான முயற்சியில் ஈடுப்பட்டனர்.  
சர்வதேச பனிச்சறுக்கு சங்கம் (ஐ.எஸ்.யூ) ஆண்டுதோறும் நடன மீறல்கள் மற்றும் அவற்றின் புள்ளிகளின் மதிப்புகளை வெளியிடுகிறது. பனி சறுக்கு நடனத்தில் வீழ்தல் மற்றும் குறுக்கீடுகள் மற்றும் நேரம், இசை மற்றும் ஆடைகளில் மீறல்கள் ஆகியவை அடங்கும்.
# பனி சறுக்கு நடனம்

## தாள நடனம்

அனைத்து இளையோர் மற்றும் மூத்தோர் பனிச்சறுக்கு நடனப் போட்டிகளிலும் நிகழ்த்தப்படும் முதல் பிரிவு தாள நடனம் ஆகும். இது கட்டாய மற்றும் அசல் நடனத்தின் பல கூறுகளை ஒருங்கிணைக்கிறது. இதில் உள்ள ஒரு கட்டாய விதி என்னவென்றால் , இதில் பங்கேற்கும் ஒவ்வொரு நடனக் குழுவும் ஓர் "அமைப்பு நடனம்" தொகுப்பில் இரண்டு வடிவங்களை நடனத்தில் செய்ய வேண்டும். இதன் மூலம் குழுக்களிடையே நடனக் கலைஞர்களின் தொழில்நுட்ப திறன்களில் ஓர் ஒப்பீட்டை வழங்க முடிகிறது.  
சர்வதேச போட்டிகளில் முதல் தாள நடனத்தை, அமெரிக்க இளையோர் பனி நடனக் கலைஞர்களான அனசுதேசியா கன்னுசியோ மற்றும் கொலின் மெக்மனசு ஆகியோர் 2010 இளையோர் கிராண்ட் பிரிக்ஸ் போட்டியில் நிகழ்த்தினர். இதுவரை நடந்த போட்டிகளிலேயே பிரெஞ்சு பனி நடனக் கலைஞர்களான கேப்ரியெல்லா பாபடாகிஸ் மற்றும் குய்லூம் சிசெரோன் ஆகியோர் 90.03 புள்ளிகளில் அதிக மதிப்பெண்ணைப் பெற்றுள்ளனர். இவர்கள் 5 முறை இச்சாதனையை நிகழ்த்தியுள்ளனர்.
# பனி சறுக்கு நடனம்

## இயல்பு நடனம்

அனைத்து இளையோர் மற்றும் மூத்தோர் பனிச்சறுக்கு நடனப் போட்டிகளிலும் நிகழ்த்தப்படும் இரண்டாவது பிரிவு இயல்பு நடனம் ஆகும்.
# பனி சறுக்கு நடனம்

## போட்டியின் கூறுகள்

பனிச்சறுக்கு நடனத்தில் ஒவ்வொரு போட்டியின் போது பனிச்சறுக்கு நடனக் கலைஞர்கள் செய்ய வேண்டிய கூறுகள் உள்ளன. அவை மேலும் சீரான சறுக்கு நடனத் திட்டத்தை உருவாக்குகின்றன. சர்வதேச பனிச்சறுக்கு சங்கம் நடனத்தில் உயர்த்துதல் இயக்கத்தை வரையறுக்கிறது, இதில் ஒரு கூட்டாளர், செயலில் அல்லது செயலற்ற உதவியுடன் மற்ற கூட்டாளியை எந்தவொரு அனுமதிக்கப்பட்ட உயரத்திற்கும் உயர்த்தி அங்கேயே நிலைநிறுத்தப்பட்டு பனியின் மீது நடனத்தின் மூலம் அமைப்பை ஏற்படுத்துவார் ". பனிச்சறுக்கு நடன உயர்த்துதல் இயகத்தின்போது எந்தவொரு சுழற்சி மற்றும் நிலை மாற்றங்களையும் சர்வதேச பனிச்சறுக்கு சங்கம் அனுமதிக்கிறது.
# புத்திரகாமேஷ்டி யாகம்

புரோகிதராகக் கொண்டு தசரதன் செய்த புத்திரகாமேஷ்டி யாகத்தின் இறுதியில் வேள்வியில் தோன்றிய அக்னி தேவன் பாயச பாத்திரத்தை தசரதனுக்கு வழங்கும் காட்சி]]  
**புத்திரகாமேஷ்டி யாகம்** (*Putrakameshti* (சமசுகிருதம்:|पुत्रकामेष्टि), இந்து சமயத்தில் குழந்தைப் பேறு வேண்டி செய்யப்படும் ஒரு வகை சிறப்பு வேள்வி ஆகும்.இச்சடங்கு காம்ய கர்மங்களில் ஒன்றாகும்.
# புத்திரகாமேஷ்டி யாகம்

## இதிகாசங்களில் புத்திரகாமேஷ்டி யாகம்

இராமாயணம் காவியத்தில் மூன்று பட்டத்து ராணிகள் கொண்ட அயோத்தி மன்னர் தசரதன் பல ஆண்டுகளாக குழந்தை பேறு இன்றி இருந்தார். குல குரு வசிட்டரின் ஆலோசனைப்படி, யசுர் வேத அறிஞரான முனிவர் ரிஷ்யசிருங்கரைக் கொண்டு மன்னர் தசரதன் புத்திரகாமேஷ்டி யாகம் செய்தார். யாகத்தின் முடிவில், வேள்வித் தீயில் தோன்றிய அக்னி தேவன் தசரதனிடம் பாயசப் பாத்திரத்தை வழங்கினார். அப்பாயசத்தை பட்டத்து இராணிகளான கோசலை, சுமித்திரை மற்றும் கைகேயி ஆகியவர் புசித்தனர். மீதமிருந்த பாயசத்தை சுமித்திரை உண்டாள். இதனால் கோசலைக்கு இராமன், சுமித்திரைக்கு இலட்சுமணன் மற்றும் சத்துருக்கன் எனும் இரட்டையரும், கைகேயிக்கு பரதன் பிறந்தனர்.
# புத்திரகாமேஷ்டி யாகம்

## இதனையும் காண்க

- ஆரணி புத்திர காமேட்டீஷ்வரர் ஆலயம்
# சோராப் பைரோஜ்சா கோத்ரேஜ்

**சோலி** என்று பிரபலமாக அறியப்பட்ட **சோரப் பைரோஜ்சா கோத்ரேஜ்** (Sohrab Pirojsha Godrej ) (பிறப்பு:1912 சூன் 3 - இறப்பு: 2000 மே 22), இவர் ஒரு இந்திய தொழிலதிபரும், தொழில்முனைவோரும் மற்றும் கோத்ரேஜ் குழுமத்தின் தலைவராக இருந்தார். இந்தியாவின் மிகப்பெரிய நிறுவனங்களில் ஒன்றான அசையாச் சொத்து வணிகம், நுகர்வோர் தயாரிப்புகள், தொழில்துறை பொறியியல், உபகரணங்கள், தளவாடங்கள், பாதுகாப்பு மற்றும் விவசாய பொருட்கள் போன்றவைகள்.
# சோராப் பைரோஜ்சா கோத்ரேஜ்

## ஆரம்ப கால வாழ்க்கை

மேற்கு இந்திய மாநிலமான மகாராட்டிராவில் உள்ள மும்பையில் கோத்ரேஜ் குழுமத்தின் இணை நிறுவனர் பிரோச்சா பைரோஜ்சா கோத்ரேஜுக்கு 1912 சூன் 3 அன்று பிறந்தார். குயின் மேரி பள்ளி மற்றும் செயின்ட் சேவியர் உயர்நிலைப்பள்ளியில் பள்ளிப்படிப்பை முடித்து மும்பை செயின்ட் சேவியர் கல்லூரியில் இருந்து அறிவியலில் பட்டமும் பெற்றார். 1972 இல் இவரது தந்தை இறந்த பிறகு, இவர் குழுமத்தின் தலைவரானார்.
# சோராப் பைரோஜ்சா கோத்ரேஜ்

## தொழில்

கோத்ரேஜ் குழுமத்தின் தலைவராக இருந்ததோடு, விஞ்ஞான மேலாண்மை, சுற்றுச்சூழல், மக்கள் தொகை கட்டுப்பாடு மற்றும் மேம்பாடு, கல்வி, சமூக நலன், சர்வதேச விவகாரங்கள், தொல்லியல் மற்றும் பாரம்பரிய பாதுகாப்பு உள்ளிட்ட பலவிதமான நலன்களை திரு. கோத்ரேஜ் கொண்டிருந்தார்.  
இவர் இந்தியாவின் சர்வதேச வர்த்தக சபையின் கடந்த காலத் தலைவராக இருந்தார்; இந்தியாவில் ஐரோப்பிய ஒன்றிய வர்த்தக சபை; இந்தோ-பிரஞ்சு வர்த்தக சபை & தொழில்துறை மற்றும் இந்தோ-பெல்ஜிய வர்த்தக சபை & தொழில்துறை ஆகியவை. இவர் 1983 இல் மும்பையின் நகரத்தந்தையாக பணியாற்றினார். மேலும் இந்தோ-பிரெஞ்சு தொழில்நுட்ப சங்கத்தின் தலைவராகவும் இருந்தார்.
# சோராப் பைரோஜ்சா கோத்ரேஜ்

## தொழில்

### கோத்ரேஜுக்கு அப்பால்

இயற்கை, வனவிலங்கு மற்றும் சுற்றுச்சூழலைப் பாதுகாக்க உறுதியளித்த பல்வேறு அமைப்புகளுடன் சோராப் கோத்ரேஜ் நெருக்கமாக தொடர்பு கொண்டிருந்தார். பம்பாய் இயற்கை வரலாற்று சங்கத்தின் துணைத் தலைவராகவும், மரங்களின் தேசிய சங்கத்தின் தலைவராகவும், இந்திய குடும்பக் கட்டுப்பாட்டுக் கழகத்தின் புரவலராகவும், இந்திய மக்கள் தொகை அறக்கட்டளையின் ஆளும் குழு உறுப்பினராகவும் இருந்தார்.
# சோராப் பைரோஜ்சா கோத்ரேஜ்

## விருதுகள்

இந்திய வணிகத்தில் இவர் செய்த பங்களிப்பிற்காக 1999 ஆம் ஆண்டில் இந்திய அரசு மூன்றாவது மிக உயர்ந்த குடிமக்கள் கௌரவமான பத்ம பூசண் விருது வழங்கியது.  
இவருக்கு எடின்பர்க் டியூக் இளவரசர் பிலிப் வெள்ளை பெலிகன் விருது என்ற விருதினை வழங்கினார்.  
இவருக்கு 1991 இல் இந்திரா காந்தி பரியாவரன் புரஸ்காரம் வழங்கப்பட்டது.
# சோராப் பைரோஜ்சா கோத்ரேஜ்

## தனிப்பட்ட வாழ்க்கை

இவரது வாழ்க்கை வரலாறு அவரது நீண்டகால நண்பரான பி.கே.கராஞ்சியாவால் இணைந்து எழுதப்பட்ட *அப்டண்ட் லிவிங், ரெஸ்ட்லெஸ் ஸ்டிரைவிங்* எனும் இவரது வாழ்க்கை வரலாற்றில் ஆவணப்படுத்தப்பட்டுள்ளது.
# சோராப் பைரோஜ்சா கோத்ரேஜ்

## சமுதாய பொறுப்பு

கோத்ரேஜ் தங்கள் ஊழியர்களுக்காக பள்ளிகள், மருந்தகங்கள் மற்றும் ஒரு குடியிருப்பு வளாகத்தை கட்டிய ஒரு மனிதநேயப் பிரிவைக் கொண்டுள்ளார். கோத்ரேஜ் நிறுவிய அறக்கட்டளைகள் கல்வி, சுகாதாரம் மற்றும் நலிந்தவர்களின் மேம்பாடு ஆகியவற்றில் தொடர்ந்து முதலீடு செய்கின்றன. கோத்ரேஜ் இந்தியாவில் உலக வனவிலங்கு நிதியத்தின் ஆதரவாளரும் ஆவார். இது மும்பையின் விக்ரோலி நகரியத்தில் ஒரு பசுமை வணிக வளாகத்தை உருவாக்கியுள்ளது. இதில் 200 ஏக்கர் சதுப்புநில காடு மற்றும் நிறுவன ஊழியர்களின் குழந்தைகளுக்கான பள்ளி ஆகியவை அடங்கும்.  
கோத்ரேஜ் ஹோல்டிங் நிறுவனத்தின் பங்குகளில் இருபத்தைந்து சதவீதம் பங்குகளில் பைரோஜ்சா கோத்ரேஜ் அறக்கட்டளை, சூனபாய் பைரோஜ்சா கோத்ரேஜ் அறக்கட்டளை மற்றும் கோத்ரேஜ் நினைவு அறக்கட்டளை ஆகியவை அடங்கும்.
# நரம்புத்திசு புற்றுநோய்

சிகிச்சையும் விளைவுகளும் நோயாளி இருக்கும் ஆபத்து குழுவைப் பொறுத்தது. . அவதானிப்பு, அறுவை சிகிச்சை, கதிர்வீச்சு, கீமோதெரபி அல்லது குருத்தணு மாற்று ஆகியவை நோய்க்கான சிகிச்சைகளில் அடங்கும். குழந்தைகளில் காணப்படும் குறைந்த ஆபத்து வகை நோய் பொதுவாக அறுவை சிகிச்சை அல்லது வெறுமனே கவனிப்பு மூலம் ஒரு நல்ல விளைவைக் ஏற்படுத்தும். அதிக ஆபத்துள்ள வகை நோய்க்கு கடுமையான சிகிச்சைகள் மேற்கொள்ளப்பட்டாலும் நீண்டகாலம் உயிர்வாழ்வதற்கான வாய்ப்புகள் 40 சதவீதத்திற்கும் குறைவாகவே உள்ளது. ஒவ்வொரு 7,000 குழந்தைகளில் ஒரு குழந்தை சில நேரங்களில் இந்நோயால் பாதிக்கப்படுகிறார். . நோயால் பாதிக்கப்படும் நபர்களில் 5 வயதுக்கு குறைவான குழந்தைகள் மட்டும் 90 சதவீதம் உள்ளனர். பெரியவர்களுக்கு அரிதாகவே நரம்புத்திசு புற்றுநோய் ஏற்படுகிறது. புற்றுநோயால் இறக்கும் குழந்தைகளில், சுமார் 15% குழந்தைகள் நரம்புத்திசு புற்றுநோய் காரணமாக இறக்கிறார்கள். நரம்புத்திசு புற்றுநோய் முதன்முதலில் 1800 ஆம் ஆண்டுகளில் கண்டறியப்பட்டு விவரிக்கப்பட்டது.
# நரம்புத்திசு புற்றுநோய்

## அறிகுறிகள்

நரம்புத்திசு புற்றுநோயின் முதல் அறிகுறிகள் பெரும்பாலும் தெளிவற்றவை என்பதால் அவை நோயறிதலை கடினமாக்குகின்றன. சோர்வு, பசியின்மை, காய்ச்சல், மூட்டு வலி ஆகியவை பொதுவான அறிகுறிகள் ஆகும். இந்த அறிகுறிகள் முதன்மை கட்டி தோன்றியுள்ள இடங்கள் மற்றும் மாற்றிடம் புகல் எனப்படும் புற்றுநோய் உடலில் பரவுதல் ஆகியவற்றைச் சார்ந்துள்ளது.
- அடிவயிற்றில் ஏற்படும் கட்டி வயிறு வீக்கம் மற்றும் மலச்சிக்கலை ஏற்படுத்தக்கூடும்.
- மார்பில் ஏற்படும் ஒரு கட்டி சுவாசப்பிரச்சனையை ஏற்படுத்தக்கூடும்.
- முதுகெலும்பில் ஏற்படும் கட்டு முள்ளந்தண்டு வடத்தை அழுத்தினால் பலவீனம் ஏற்படக்கூடும், இதனால் நிற்கவோ, நடக்கவோ இயலாமை ஏற்படலாம்.
- கால்கள் மற்றும் இடுப்புகளில் ஏற்படும் எலும்புப் புண்கள் வலி மற்றும் தாங்கித் தாங்கி நடத்தலை ஏற்படுத்தக்கூடும்.
- கண்கள் அல்லது அதைச்சுற்றியுள்ள எலும்புகளில் உள்ள ஒரு கட்டி தனித்துவமான சிராய்ப்பு மற்றும் கண் வீக்கத்தை ஏற்படுத்தக்கூடும்.
- எலும்பு மச்சையின் ஊடுறுவல் காரணமாக இரத்தசோகையும் அதைத் தொடர்ந்து நிறமிழப்பும் ஏற்படக்கூடும்.
எந்தவொரு அறிகுறிகளும் வெளிப்படுவதற்கு முன்பே நரம்புத்திசு புற்றுநோய் பெரும்பாலும் உடலின் மற்ற பகுதிகளுக்கும் பரவுகிறது, மேலும் 50 முதல் 60% நரம்புத்திசு புற்றுநோய் நோயாளிகளில் மாற்றிடப்புகல் முறையில் நோய் பரவல் காணப்படுகிறது .  
நரம்புத்திசு புற்றுநோய் தோன்றுவதற்கான பொதுவான இடம் அட்ரீனல் சுரப்பியாகும். 40% உட்புற கட்டிகளிலும் 60% நோய் பரவல் மூலமாகவும் ஏற்படுகிறது. கழுத்து முதல் இடுப்பு வரையுள்ள நரம்பு மண்டல சங்கிலியில் எங்கும் இந்நோய் உருவாகலாம். கழுத்து (1%), மார்பு (19%), அடிவயிறு (30%), அல்லது இடுப்பு (1%). அரிதான சந்தர்ப்பங்களில் முதன்மைக் கட்டியைக் கண்டறிய முடியாது .
# அக்பர் பதம்சி

**அக்பர் பதம்சி** **(Akbar Padamsee)** (பிறப்பு: 1928 ஏப்ரல் 12 - இறப்பு: 2020 சனவரி 6), இவர் ஓர் இந்திய கலைஞர் மற்றும் ஓவியருமாவார். நவீன இந்திய ஓவியத்தின் முன்னோடிகளான, எஸ்.எச். ராசா, எஃப்.என். சௌசா மற்றும் எம்.எஃப் ஹூசேன் போன்றவர்களில் இவரும் ஒருவராக கருதப்படுகிறார். பல ஆண்டுகளாக அவர் எண்ணெய் ஓவியம், பிளாஸ்டிக் குழம்பு, நீர் வண்ணம், சிற்பம், அச்சு தயாரித்தல், கணினி வரைகலை மற்றும் புகைப்படம் எடுத்தல் வரை பல்வேறு ஊடகங்களுடன் பணியாற்றினார். மேலும், திரைப்படத் தயாரிப்பாளர், சிற்பி, புகைப்படக் கலைஞர், செதுக்குபவர், லித்தோகிராஃபர் என பல துறைகளிலும் பணியாற்றினார். இன்று அவரது ஓவியங்கள் நவீன இந்திய கலைஞர்களால் மிகவும் மதிக்கப்படுகின்றன. 2011, மார்ச்சு 25ம் தேதியில், அவரது ஓவியமான *சயன நிர்வாண*ம் நியூயார்க்கு நகரத்திலுள்ள சொதேபியில், US $ 1,426,500 க்கு விற்றது.  
இவருக்கு 1962 ஆம் ஆண்டு,இந்தியாவின் தேசிய கலை அகாதமியான, லலித் கலா அகாதமி மூலம் லலித் கலா அகாதமி உறுப்பினர் விருது (லலித் கலா ரத்னா), 1997 இல், மத்தியப் பிரதேச அரசு, இவரது *பிளாஸ்டிக் கலை*கள் பங்களிப்பிற்காக, காளிதாஸ் சம்மன் விருது வழங்கப்பட்டது, மேலும், 2010 இல் இந்தியாவின் மூன்றாவது உயரிய சிவிலியன் மரியாதையான, பத்ம பூசண் விருது இவருக்கு வழங்கப்பட்டது.
# அக்பர் பதம்சி

## ஆரம்பகால வாழ்க்கை மற்றும் கல்வி

### இளமைப்பருவம்

பதம்சி குஜராத்தின் கட்ச் பகுதியைச் சேர்ந்த ஒரு பாரம்பரிய கோஜா முஸ்லிம் குடும்பத்தில் பிறந்தார். அவர்களின் மூதாதையர்கள் போர்டுகள் மற்றும் நீதிமன்ற இசைக்கலைஞர்களின் *சரண்* சாதியைச் சேர்ந்தவர்கள். இந்த குடும்பம் சில தலைமுறைகளாக அருகிலுள்ள கத்தியாவார் பகுதியில் குடியேறியது; பதம்சியின் தாத்தா, ''வாஹ்நகரின்" தலைவராக இருந்தார். இது, பாவ்நகர் மாவட்டத்தில், அமைந்துள்ளது. இவரது தாத்தா, ஒரு பஞ்சத்தின் போது, கிராமத்தில் உள்ள அனைவருக்கும் அவரது முழு களஞ்சியத்திலுள்ள தானியங்களை விநியோகித்தார். அதனால், மரியாதைக்குரிய பெயராக "பதம்சி" என்ற பட்டம் பெற்றார். அவரது மூதாதையர்கள் நீதிமன்ற கவிஞர்கள் என்பதால் அவரது அசல் குடும்ப பெயர் "சரண்யாக்கள்" ஆகும்.
# அக்பர் பதம்சி

## ஆரம்பகால வாழ்க்கை மற்றும் கல்வி

### ஓவியப் பயிற்சி

இவர், தனது வாழ்க்கையின் ஆரம்பத்தில், தென் மும்பையில் உள்ள சக்லா தெருவில் உள்ள கடையில் தனது தந்தையின் கணக்கு புத்தகங்களில் *தி இல்லஸ்ட்ரேட்டட் வீக்லி ஆஃப் இந்தியா* பத்திரிகையின் படங்களை நகலெடுக்கத் தொடங்கினார். அவர் கோட்டையில் உள்ள செயின்ட் சேவியர் உயர்நிலைப் பள்ளியில் படித்தார், இங்குதான் அவரது முதல் வழிகாட்டியான அவரது ஆசிரியர் ஷிர்சாத், ஒரு நீர்வர்ணக் கலைஞரை சந்தித்தார். அவர் முதலில் இந்த ஊடகத்தைக் கற்றுக்கொண்டார். அதன்பின்னர் சார்னி சாலையில் உள்ள சர் ஜே.ஜே. கலைப் பள்ளியில் நிர்வாணங்களைப் பற்றிய வகுப்புகள் நடந்தன. இவரின் ஓவியம் குறித்த அனுபவம் காரணமாக, அதன் மூன்றாம் ஆண்டில் நேரடியாக பாடநெறியில் சேர அனுமதிக்கப்பட்டார். முற்போக்குக் கலைஞர்கள் குழு (பிஏஜி) 1947 இல் பிரான்சிஸ் நியூட்டன் சௌசா, எஸ்.எச். ராசா மற்றும் எம்.எஃப் . ஹுசைன் ஆகியோரால் உருவாக்கப்பட்டபோது, அவர் பள்ளியில் நுண்கலை பயின்றார். இந்தக் குழு இந்திய கலையில் நீடித்த தாக்கத்தை ஏற்படுத்த இருந்தது. அவர் டிப்ளோமா பெறும் நேரத்தில் அவர் ஏற்கனவே குழுவுடன் தொடர்புடையவராக இருந்தார். அவரது வாழ்க்கையின் கடைசி ஆண்டுகளில், பதம்சியும் அவரது மனைவி பானுவும் கோயம்புத்தூரின் ஈஷா யோகா மையத்திற்கு நிரந்தரமாக சென்றதாகக் கூறப்படுகிறது. இவர்கள் பல ஆண்டுகளுக்கு முன்பு சில முறை இம் மையத்திற்குச் சென்றுள்ளனர்.
# புஷ்பலதா தாஸ்

**புஷ்பலதா தாஸ்** (Pushpalata Das) (1915-2003) இவர் ஓர் இந்திய சுதந்திர ஆர்வலரும், சமூக சேவகரும், காந்தியவாதியும் மற்றும் வடகிழக்கு இந்திய மாநிலமான அசாமில் இருந்து தேர்ந்தெடுக்கப்பட்ட சட்டமன்ற உறுப்பினரும் ஆவார். இவர் 1951 முதல் 1961 வரை மாநிலங்களவையில் உறுப்பினராகவும், அசாம் சட்டமன்ற உறுப்பினராகவும், இந்திய தேசிய காங்கிரசின் செயற்குழு உறுப்பினராகவும் இருந்தார். கஸ்தூரிபா காந்தி தேசிய நினைவு அறக்கட்டளை மற்றும் காதி மற்றும் கிராம தொழில் ஆணையத்தின் அசாம் அத்தியாயங்களின் தலைவராக பணியாற்றினார். சமுதாயத்திற்கு இவர் செய்த பங்களிப்புகளுக்காக இந்திய அரசு 1999 ஆம் ஆண்டில் மூன்றாவது மிக உயர்ந்த குடிமக்கள் விருதான பத்ம பூசண் கௌரவத்தை இவருக்கு வழங்கியது.
# புஷ்பலதா தாஸ்

## ஆரம்ப கால வாழ்க்கை

புஷ்பலதா 1915 மார்ச் 27 அன்று அசாமின் வடக்கு இலக்கிம்பூரில் இராமேசுவர் சைக்கியா மற்றும் சுவர்ணலதா ஆகியோருக்கு மகளாகப் பிறந்தார். தாஸ் பான்பசார் பெண்கள் உயர்நிலை பள்ளியில் பள்ளிபடிப்பை முடித்தார். பள்ளி நாட்களிலிருந்தே தனது அரசியல் நடவடிக்கைகளைத் தொடங்கிய இவர் *முக்தி சங்கா என்ற* பெயரில் ஒரு அமைப்பின் செயலாளராகவும் இருந்தார். 1931 ஆம் ஆண்டில், இவரும் இவரது தோழர்களும் பிரித்தானிய அரசு புரட்சியாளரான பகத்சிங்கை தூக்கிலிட்டதற்கு எதிராக ஒரு போராட்டத்தை ஏற்பாடு செய்து பள்ளியிலிருந்து வெளியேறினர். இவர் ஒரு தனியார் மாணவராக தனது படிப்பைத் தொடர்ந்தார் .1934-இல் மெட்ரிகுலேசன் தேர்வில் தேர்ச்சி பெற்றார். இதன் பிறகு பனாரசு இந்து பல்கலைக்கழகத்தில் தனது இடைநிலை படிப்பை முடித்தார். பின்னர், இவர் ஆந்திர பல்கலைக்கழகத்தில் பட்டம் பெற்றார். 1938 இல் அதே பல்கலைக்கழகத்தில் முதுகலை பட்டமும் பெற்றார். பின்னர், குவகாத்தியின் ஏர்ல் சட்டக் கல்லூரியில் சட்டப் படிப்பிற்காக தன்னைப் பதிவுசெய்தார். அங்கு தனது மாணவர் அரசியலைத் தொடர்ந்தார்; இவர் 1940 இல் கல்லூரி சங்கத்தின் செயலாளராக இருந்தார். இந்த சமயத்தில்தான், காந்திஜி *தனிநபர் சத்தியாக்கிரகத்திற்கு* அழைப்பு விடுத்தார். இது ஒத்துழையாமை இயக்கத்தின் ஒரு பகுதியாகவும், இரண்டு ஆண்டுகளுக்குப் பிறகு தொடங்கப்படும் வெள்ளையனே வெளியேறு இயக்கத்தின் முன்னோடியாகவும் இருந்தது. தாஸ் இந்த இயக்கத்தில் பங்கேற்று சிறைக்குச் சென்றார். இது அவரது சட்ட படிப்புகளை குறைத்தது.
# புஷ்பலதா தாஸ்

## அரசியல் வாழ்க்கை

தேசிய திட்டக் குழுவின் மகளிர் துணைக் குழுவின் உறுப்பினராக இவர் கொண்டிருந்த தொடர்பு காரணமாக, அந்த ஆண்டு மும்பைக்குச் சென்று இரண்டு ஆண்டுகள் அங்கேயே இருந்தார். இவரது செயல்பாடுகள் மிருதுலா சாராபாய் மற்றும் விஜய லட்சுமி பண்டிட் மற்றும் அசாம் சட்டமன்றத்தின் அப்போதைய உறுப்பினரான ஓமியோ குமார் தாஸ் ஆகியோருடன் இணைந்து பணியாற்றுவதற்கான வாய்ப்புகளை வழங்கியது. இவர் 1942 இல் திருமணம் செய்து கொண்டார். திருமணத்திற்குப் பிறகு அசாம் திரும்பிய இவர் *சாந்தி பாகினி* மற்றும் *மிருத்யு பாகினி* என்ற இரண்டு அமைப்புகளை உருவாக்கினார். செப்டம்பர் 1942 இல், தாஸ் மற்றும் *மிருத்யு பாகினி* தோழர்கள் இந்திய தேசியக் கொடியை கொண்டு உள்ளூர் காவல் நிலையத்தில் ஒரு போராட்டத்தை நடத்தினர். இந்த ஊர்வலத்தில்தான், காவல்துறை துப்பாக்கிச் சூடு நடத்தியது. இது இவரது சகாவான கனகலதா பரூவாவின் மரணத்திற்கு வழிவகுத்தது. இதற்குள், இவர் ஏற்கனவே அகில இந்திய காங்கிரசு குழுவின் உறுப்பினராகவும், அசாம் காங்கிரசுடியின் மகளிர் பிரிவின் ஒருங்கிணைப்பாளராகவும் மாறிவிட்டார். மேலும் கிழக்கு பாக்கித்தானிலிருந்து அசாமை வெளியேற்றுவதற்காக பணியாற்றியதாகவும் கூறப்படுகிறது.
# நஜாப்கர்

**நஜாப்கர்** (Najafgarh) இந்தியாவின் தேசியத் தலைநகர் தில்லியில் தென்மேற்கு தில்லி மாவட்டத்தில் உள்ள ஒரு நகரம் ஆகும். இது தென்மேற்கு தில்லி மாவட்டத்தின் மூன்று துணைப்பிரிவுகளில் ஒன்றாகும். புது தில்லி நகர மையத்திலிருந்து தொலைவில் அரியானா எல்லைக்கு அருகே தில்லியின் தென்மேற்கு பகுதியின் புறநகரில் நஜாப்கர் அமைந்துள்ளது. இது தில்லி மற்றும் அரியானாவிலிருந்து கிராமப்புற மற்றும் நகர்ப்புற மக்களைக் கொண்டுள்ளது. ஏராளமான கட்டற்ற நிலம் இருப்பதால், தில்லியின் தென்மேற்கு மாவட்டத்தில் வேகமாக வளர்ந்து வரும் வட்டங்களில் (துணை மாவட்டம்) நஜாப்கர் ஒன்றாகும்.  
நஜாப்கர் முதன்மையாக கிராமப்புற தில்லியின் பொருளாதார மற்றும் போக்குவரத்து மையமாக அறியப்படுகிறது. நஜாப்கரில் அமைந்துள்ள முக்கிய சந்தைகளில் மெயின் மார்க்கெட், நவாடா பஜார் (சோம் பஜார்), அனஸ் மண்டி (உணவு தானிய சந்தை), துரா மண்டி (தீவன சந்தை) மற்றும் சப்ஸி மண்டி (காய்கறி சந்தை) ஆகியவை அடங்கும். ஏழு சாலைகள் நஜாப்கர் பிர்னி (வட்ட சாலை) இல் தொடங்கி இந்தர்லோக், சாவ்லா, கைரா, குமான் ஹேரா, கலிப் புர், டவுரல்லா, தன்சா, ஜரோடா, டிச்சான் மற்றும் நாங்லோய் செல்கின்றன. சாவ்லா, தன்சா மற்றும் ஜரோடா நோக்கிச் செல்லும் சாலைகள் மேலும் அரியானாவில் உள்ள குர்கான், ஜகஜ்ஜர் மற்றும் பகதூர்கர் நகரங்களுக்கும் செல்கின்றன.
# நஜாப்கர்

## வரலாறு

இரண்டாம் ஷா ஆலம் மன்னரின் கீழ் முகலாய இராணுவத்தின் தளபதியாக இருந்த மிர்சா நஜாப் கான் (1723-1782) என்பவரின் பெயரால் இது நஜாப்கர் பெயரிடப்பட்டது. அவர் ஷாஜகானாபாத்தின் தலைநகரிலிருந்து பல கிலோமீட்டர் தூரம் அணிவகுத்துச் சென்று பிரித்தானியக் கிழக்கிந்திய நிறுவனம், ரோகில்லாக்கள் மற்றும் சீக்கியர்களின் தாக்குதல்களுக்கு எதிராக டெல்லியைக் காக்கும் ஒரு வலுவான கோட்டையை கட்டினார். தலைநகரத்திற்கு அப்பால் உள்ள புறநகரில், ஒரு சிறிய எண்ணிக்கையிலான முகலாய பழங்குடியினர் குடியேற்றினர். அந்தக் கோட்டைக்கு பின்னர் நஜாப்கர் என்று பெயர் சூட்டப்பட்டது. நஜாப் கான் இறந்த பிறகு, நஜாப்கர் ரோகில்லா ஆப்கானிஸ்தான் தலைவரான ஜபிதா கானின் (பி. 1785) ஒரு வலுவான கோட்டையாக மாறியது.  
1857 ஆம் ஆண்டின் இந்தியக் கிளர்ச்சியின் போதும், தில்லி முற்றுகையின் ஒரு பகுதியாகவும், 1857 ஆகஸ்ட் 25 ஆம் தேதி இந்திய கிளர்ச்சியாளர்களுக்கும் ஆங்கிலேய வீரர்களுக்கும் இடையே நஜாப்கரில் போர் நடந்தது. இதில் சுமார் 800 பேர் கொல்லப்பட்டனர். 1857 இல் முகலாய வீரர்கள் தோற்கடிக்கப்பட்ட பின்னர், தில்லி 1858 இல் பிரித்தானிய இந்தியப் பேரரசின் கட்டுப்பாட்டின் கீழ் வந்தது. நஜாப்கர் பஞ்சாப் மாகாணத்தின் தில்லி பிரிவின் தில்லி மாவட்டத்தின் ஒரு பகுதியாக மாறியது. தில்லி வடமேற்கு மாகாணங்களிலிருந்து (பின்னர் ஐக்கிய மாகாணங்கள்) 1859 இல் ஆங்கிலேய அரசாங்கத்தால் பஞ்சாபிற்கு மாற்றப்பட்டது .  
1861 ஆம் ஆண்டில், வடமேற்கு மாகாணங்களின் கல்வி முறை தில்லியில் ரத்து செய்யப்பட்டு, பஞ்சாப் கல்வி முறையை மாதிரியாகக் கொண்ட பள்ளிகளுக்கான புதிய முறையை அம்பலா பிரிவுக்கான பள்ளிகளின் ஆய்வாளர் டபிள்யூ.எம். ஹோல்ராய்ட் அறிமுகப்படுத்தினார். நரேலா, நஜாப்கர், மெக்ராலி மற்றும் அவற்றின் புறநகர்ப்பகுதிகளில் புதிய பள்ளிகள் திறக்கப்பட்டன. அடுத்த தசாப்தங்களில் பல பள்ளிகள் திறக்கப்பட்டன. தில்லியின் இயல்பான பள்ளிகள் 1911 இல் காஷ்மீர் நுழைவாயிலில் இருந்து நஜாப்கருக்கு மாற்றப்பட்டது. ஒரு சிறிய மாதிரி பள்ளியுடன், இணைக்கப்பட்ட தில்லியின் இயல்பான பள்ளிகளில், வட இந்தியாவின் வேறு எந்த சாதாரண பள்ளியையும் விட அதன் ஆசிரியர்களுக்கு ஐரோப்பிய முறைகளுக்கு நெருக்கமாக பயிற்சி அளித்தது.
# ஜேக்கப் செரியன்

**அய்யா** என்று பிரபலமாக அறியப்பட்ட **ஜேக்கப் செரியன்** (Jacob Cherian) (1923-2007) ஒரு இந்திய அறுவை சிகிச்சை நிபுணரும், கல்வியாளரும் மற்றும் ஒரு சமூக சேவகரரும் ஆவார். *கிறிஸ்டியன் ஃபெலோஷிப் கம்யூனிட்டி ஹெல்த் சென்டர் சொசைட்டி* என்ற அரச சார்பற்ற அமைப்பின் நிறுவனரும் ஆவார். இதன் கீழ் இவர் 24 ஆரம்ப சுகாதார மையங்களையும், சுகாதாரம் மற்றும் கல்வித் துறைகளில் உள்ள 18 நிறுவனங்களையும் நிறுவினார். 25,000 க்கும் மேற்பட்ட அறுவை சிகிச்சைகளின் செயல்திறனுடன் பெருமை பெற்ற செரியன் , எடின்பரோவின் ராயல் காலேஜ் ஆப் சர்ஜன்களின் உறுப்பினராக இருந்தார், கிளாஸ்கோவின் ராயல் காலேஜ் ஆப் சர்ஜன்ஸ், சர்வதேச அறுவை சிகிச்சை கல்லூரி மற்றும் அமெரிக்கன் சர்ஜியன்ஸ் கல்லூரியின் கௌரவ ஊழியராகவும், இந்திய அறுவைசிகிச்சை சங்கத்தின் நிறுவனர் ஊழியராகவும் இருந்தார். இந்திய அரசு இவருக்கு 1999 ல் மூன்றாவது மிக உயர்ந்த குடிமகன் விருதான பத்ம பூசண் விருதை வழங்கியது.
# ஜேக்கப் செரியன்

## சுயசரிதை

மலைகள் ]]
தென்னிந்திய மாநிலமான கேரளாவின் கொல்லம் மாவட்டத்தில் உள்ள ஒரு சிறிய குக்கிராமமான கொட்டாரத்தில்1923 சூலை 14 ஆம் தேதி ஜேக்கப் செரியன் பிறந்தார். மார்தோமா தேவாலயத்தின் பாதிரியாரான கொட்டாரம் அ*ச்சன்*, மிக நீண்ட சமய சேவைக்கான உலக சாதனைகளில் கின்னஸ் உலக சாதனையை ஒரு காலத்தில் வைத்திருந்தார். இவரது ஆரம்பகால கல்லூரி ஆய்வுகள் கேரள பல்கலைக்கழகத்தில் இருந்தன. பட்டப்படிப்பைப் பெற்றபின், மிராஜ் அரசு மருத்துவக் கல்லூரியில் மருத்துவம் பயின்றார். ஆனால் பின்னர், கொல்கத்தாவின் ஆர்.ஜி. கார் மருத்துவக் கல்லூரி மற்றும் மருத்துவமனைக்குச் சென்றார். 1956இல் அங்கிருந்து மருத்துவத்தில் பட்டம் பெற்றார். இவர் தனது மருத்துவ சேவையை தமிழ்நாட்டிலுள்ள கிராமமான ஒட்டன்சத்திரத்தில் தொடங்கினார். அங்கு 1955 ஆம் ஆண்டில் ஒரு சிறிய சுகாதார மையத்தை ஏ.கே.தரியனுடன் இணைந்து நிறுவினார். 1961 ஆம் ஆண்டில் கிளாஸ்கோவின் ராயல் காலேஜ் ஆப் சர்ஜன்களின் சக ஊழியரான பிறகு, இவர் திண்டுக்கல் மாவட்டத்தின் மற்றொரு கிராமமான அம்பிலிக்கை நகருக்குச் சென்று, அந்த நேரத்தில் அந்த பகுதியில் நிலவும் இரண்டு ஆபத்தான நோய்களான தொழுநோய் மற்றும் காசநோய்க்கு சிகிச்சையளிக்க 25 படுக்கைகள் கொண்ட ஒரு சிறிய மருத்துவமனையைத் தொடங்கினார். இந்த மருத்துவமனை பின்னர் 175 படுக்கைகள் கொண்ட பல வசதியாக உருவெடுத்தது. தொழுநோய்க்கான அத்தகைய அங்கீகரிக்கப்பட்ட முதல் வசதி ஒரு இந்தியரால் தொடங்கப்பட்டது. பின்னர், கிராமத்தில் தொழுநோயாளிகளுக்கான மறுவாழ்வு மையத்தையும் தொடங்கினார்.  
அதைத் தொடர்ந்து, செரியன் கல்வித்துறையில் நுழைந்தார். இரண்டு உயர்நிலைப் பள்ளிகள், ஒன்று ஆங்கிலம் கற்பித்தல் ஊடகமாகவும், மற்றொன்று தமிழாகவும் இருந்தது. இதைத் தொடர்ந்து *கிறிஸ்டியன் பொறியியல் மற்றும் தொழில்நுட்பக் கல்லூரி*, *கிறிஸ்டியன் பாலிடெக்னிக் கல்லூரி* மற்றும் *கிறிஸ்டியன் செவிலியர் கல்லூரி ஆகியவை அடங்கும்* . இவரது மருத்துவ வாழ்க்கையில், இவர் 25,000 அறுவை சிகிச்சை முறைகளை மேற்கொண்டதாக தெரிவிக்கப்பட்டுள்ளது.  
செரியன் மேரி செரியன் என்பவரை திருமணம் செய்து கொண்டார். அவர் குழந்தைகள் நல மருத்துவராகவும், செரியன் நிறுவிய நிறுவனங்களின் இணை நிறுவனராகவும் இருந்தார். செரியன் 2007 அக்டோபர் 4, அன்று அம்பிலிக்கையில், தனது 84 வயதில், வயது தொடர்பான நோய்களுக்கு ஆளாகி இறந்தார்.
# ஜேக்கப் செரியன்

## விருதுகள் மற்றும் கௌரவங்கள்

செரியன் எடின்பரோவின் ராயல் காலேஜ் ஆப் சர்ஜன்ஸ், இன்டர்நேஷனல் காலேஜ் ஆப் சர்ஜன்ஸ், அமெரிக்கன் காலேஜ் ஆப் சர்ஜன்ஸ் மற்றும் இந்திய அறுவைசிகிச்சை சங்கத்தின் கௌரவ சக ஊழியராக இருந்தார். 1999 ஆம் ஆண்டில் இந்திய அரசிடமிருந்து மூன்றாவது மிக உயர்ந்த குடிமகன் விருதான பத்ம பூசண் பெற்றார்.
# இடை தோலியப்புற்று

கல்நார் வெளிப்பாட்டைக் குறைப்பதன் மூலம் இடைத்தோற் புற்று நோய் வராமல் தடுக்க இயலும். அறுவை சிகிச்சை, கதிர்வீச்சு சிகிச்சை மற்றும் கீமோதெரபி ஆகியவை சிகிச்சைகளாக வழங்கப்படுகின்றன. மென்மையும் வழவழப்பும் கொண்ட சீமைச் சுண்ணாம்புக் கல்லால் நுரையீரல்களுக்கு இடையேயுள்ள நீர்மத்தால் நிரம்பிய இடைவெளியை செயற்கை முறையில் உட்தசைகளை இணைக்கும் மருத்துவச் செயல்முறை மூலமும் சிகிச்சை இந்நோய்க்கு சிகிச்சையளிக்கப்படுகிறது. இதனால் நுரையீரலைச் சுற்றி அதிக நீர்மம் சூழப்படுவது தடுக்கப்படுகிறது . சிசுபிளாட்டின் என்ற செல்நச்சு மருந்தும் பெமெட்ரெக்சு என்ற வேதிச்சிகிச்சை மருந்தும் இந்நோய்க்கான வேதிச்சிகிச்சையின்போது வழங்கப்படுகின்றன. நோயறிதலைத் தொடர்ந்து ஐந்து ஆண்டுகள் உயிர்வாழும் நபர்களின் சதவீதம் அமெரிக்காவில் சராசரியாக 8% ஆகும்.  
2015 ஆம் ஆண்டில், சுமார் 60,800 பேருக்கு இடை தோலியப்புற்று நோய் பாதிப்பு இருந்தது. 32,000 பேர் இந்த நோயால் இறந்தனர் . இடை தோலியப்புற்று நோய் பாதிப்பின் விகிதங்கள் உலகின் பல்வேறு பகுதிகளில் வேறுபடுகின்றன. ஆத்திரேலியா, ஐக்கிய இராச்சியம் போன்ற நாடுகளில் அதிகமாகவும் சப்பானில் சற்று குறைவாகவும் இந்நோய் பாதிப்பு உள்ளது. பெரும்பாலும் பெண்களை விட ஆண்களுக்கு இந்நோயின் பாதிப்பு அதிகம் நிகழ்கிறது.  
1950 ஆம் ஆண்டுகளிலிருந்து இடைத்தோற் புற்று நோயின் விகிதம் அதிகரித்து வருகிறது. நோய் கண்டறிதல் பொதுவாக 65 வயதிற்குப் பிறகு நிகழ்கிறது. பெரும்பாலான மரணங்கள் 70 வயதிற்குள் நிகழ்கின்றன. கல்நாரின் வணிக பயன்பாட்டிற்கு முன்பு இந்த நோய் பாதிப்பு அரிதாகவே இருந்தது.
# மூசா ராசா

**மூசா ராசா (Moosa Raza),** ஆறு கல்வி நிறுவனங்களை நடத்தி வரும் தென்னிந்திய கல்வி அறக்கட்டளையின் (SIET) தலைவராவார். மேலும், இவர் கோஸ்டல் எனர்ஜென் பிரைவேட் லிமிடெட் நிர்வாகக் குழுவின் தலைவராகவும் உள்ளார். ராசா பரவலாக வாசிக்கப்பட்ட புத்தகமான *ஆஃப் நவாப்ஸ் மற்றும் நைட்டிங்கேல்ஸ்* ஐ எழுதியுள்ளார்.  
மூசா ராசாவுக்கு 2010 ஆம் ஆண்டிற்கான பத்ம பூஷண் விருது வழங்கப்பட்டுள்ளது . 1960 இல் இந்திய நிர்வாக சேவையில் சேர்ந்த அவர் குஜராத் முதல்வரின் முதன்மை செயலாளராக உயர்ந்தார். பின்னர் அவர் ஜம்மு-காஷ்மீரின் தலைமைச் செயலாளராகவும், உத்தரபிரதேச ஆளுநரின் ஆலோசகராகவும், டெல்லியில், அமைச்சரவை செயலகத்திலும், எஃகு அமைச்சகத்திலும் இந்திய அரசின் செயலாளராக பணியாற்றினார்.
# மூசா ராசா

## ஆரம்ப கால வாழ்க்கை

மூசா ராசா, 1937ம் ஆண்டு, பிப்ரவரி 27 அன்று மினாம்பூரில் பிறந்தார். இது, இந்தியாவின், தமிழ்நாடுமாநிலத்திலுள்ள செஞ்சி மற்றும் விழுப்புரம் மாவட்டத்திற்கு இடையில் அமைந்துள்ள ஒரு சிறிய கிராமம் ஆகும். இவரது பெற்றோர் குலாம் அலி மெக்காரி மற்றும் ஆயிசா பேகம் ஆவர். இவரது தாய்வழி மூதாதையர்கள் ஒரு விவசாய சமூகத்தைச் சேர்ந்தவர்கள் மற்றும் தென்னிந்தியாவின் நவாயத் குலத்தைச் சேர்ந்தவர்கள் ஆவர். இவரது தாய்வழி தாத்தா கிராம முன்சிஃப் ஆக இருந்தார்.( மாவட்ட முன்சிஃப் நீதிமன்றம் ) மேலும், அவரது பணியிடத்தின் கீழ் இப்பகுதியில் பல கிராமங்கள் இருந்தன. மூசா ராசா உள்ளூர் கிராமப் பள்ளியில் 8 வயது வரை உருது மற்றும் அரபு மொழியைப் பயின்றார், பின்னர் இவர் தனது குடும்பத்துடன் சென்னை (மெட்ராஸ்) சென்றார். இவர் மதரஸா-இ-ஆசாம் என்ற உள்ளூர் பள்ளியில் படித்தார். 1955 ஆம் ஆண்டில் அப்போதைய அரசு கலைக் கல்லூரியில் (இப்போது காயிட்-இ-மில்லத் கல்லூரி என்று அழைக்கப்படுகிறது.) தனது இடைநிலையை முடித்தார்.  
இவர், 1958 இல்,சென்னை பல்கலைக்கழகத்தின் கீழ் இருக்கும் பிரசிடென்சி கல்லூரி சென்னை<nowiki/>யில் ஒரு முதல் வகுப்பு முதல் மாணவராக இளங்கலையில் (மரியாதைகள்) ஆங்கில மொழி மற்றும் இலக்கியத்திற்கான பட்டம் பெற்றார். கல்லூரியில் படித்த நாட்களில், அவர் தனது சொந்த துறையிலிருந்து மட்டுமல்லாமல், வரலாறு, இயற்பியல் மற்றும் பொருளாதாரம் ஆகிய துறைகளிலிருந்தும் ஏழு கல்லூரி பதக்கங்களை வென்றார். பல்கலைக்கழகத்தில் இருந்து ஒரே மூன்று மடங்கு தங்கப் பதக்கம் வென்றவர் இவர்தான், இதுவரையில் மீறமுடியாத ஒரு சாதனையாக உள்ளது. அதே பல்கலைக்கழகத்தில் முதுகலைப் பட்டம் பெற்றார்.  
இந்த நேரத்தில், அவர் ஒரு சிறந்த சொற்பொழிவாளர் மற்றும் விவாதக்காரர் என்று அறியப்பட்டார். மேலும் வினாடி வினா குழுவின் உறுப்பினர் கல்லூரி மற்றும் பல்கலைக்கழகங்களுக்கு இடையிலான போட்டிகளில் பலவற்றில் பங்கேற்று வெற்றி பெற்றார்.
# மூசா ராசா

## ஆரம்ப கால வாழ்க்கையில்

1958 ஆம் ஆண்டில், அப்போதைய துணைவேந்தராக இருந்த சர் லட்சுமண சுவாமி முதலியார் அவரை அவரது அல்மா மேட்டரான பிரசிடென்சி கல்லூரியில் ஆங்கில உதவி பேராசிரியராக நியமித்தார். அதே நேரத்தில் அவர் மதிப்புமிக்க இந்திய நிர்வாக சேவை தேர்வுகளுக்கு தயாரானார். 1959 ஆம் ஆண்டில் தேர்வுத் தேர்வுகளுக்குத் தோன்றிய அவர், 1960 ல் குஜராத்துக்கான இந்திய நிர்வாக சேவைக்கு (இந்தியாவில் ஒரு மாநிலம்) முதல் முயற்சியிலேயே தேர்ந்தெடுக்கப்பட்டார்.
# மூசா ராசா

## மாவட்ட நிர்வாக வாழ்க்கை

சேவையின் 4 ஆண்டுகளுக்குள், மூசா ராசா 1964 ஆம் ஆண்டில் குஜராத்தின் பனஸ்கந்தா மாவட்டத்தில் ஆட்சியாளர் மற்றும் மாவட்ட நீதிமான் பதவியில் நியமிக்கப்பட்டார். பின்னர் அவர் சுரேந்திரநகர் மாவட்டத்திற்கும் பின்னர் சூரத்துக்கு மாவட்ட ஆட்சியாளராகவும் மாற்றப்பட்டார். அவரை அப்போதைய இந்திய நிதியமைச்சர் மொரார்ஜி தேசாய் தனது சொந்த மாவட்டமான பல்சர் ( வல்சாத் ) தலைவராக 4 ஆண்டுகள் அழைத்துச் சென்றார். தப்தி ஆற்றில் கடும் வெள்ளம் காரணமாக நகரமும் சூரத் மாவட்டமும் நீரில் மூழ்கியபோது அவருக்கு 1968 ல் நகராட்சி ஆணையராக வெள்ள நிவாரணப் பணிகள் வழங்கப்பட்டன.
# மூசா ராசா

## சமூக பணி

புது தில்லியில் உள்ள இந்திய இஸ்லாமிய கலாச்சார மையத்தின் நிறுவனர் மற்றும் அறங்காவலராக மூசா ராசா உள்ளார். அதன் இயக்குநர் ஜெனரலாக, இவர் இன நல்லிணக்கத்தை ஏற்படுத்துவதற்கும் இந்தியாவின் பல்வேறு சமூகங்களிடையே புரிந்துணர்வை வளர்ப்பதற்கும் ஒரு நிறுவனமாக அமைக்க உதவினார். மேலும், இவர் சென்னை சர்வோடயன் சர்வதேச, தமிழ்நாடு அத்தியாயத்தின் உறுப்பினராகவும், உருது மொழியை மேம்படுத்துவதற்கான தேசிய கவுன்சில் உறுப்பினராகவும் உள்ளார்.
# மூசா ராசா

## தனிப்பட்ட வாழ்க்கை

மூசா ராசா ஹுஸ்னாராவை திருமணம் செய்து கொண்டார். அவருக்கு ஒரு மகன் மற்றும் மூன்று மகள்கள் உள்ளனர்.
# கடுமையான எலும்புமச்சை இரத்தப் புற்றுநோய்

புகைபிடித்தல், கடந்தகால கீமோதெரபி அல்லது கதிர்வீச்சு சிகிச்சை, மைலோடிசிபிளாசுட்டிக் நோய்க்குறி எனப்படும் எலும்பு மச்சையில் முதிர்ச்சியடையாத இரத்த அணுக்கள் பெருக்கம் மற்றும் பென்சீன் என்ற வேதிப்பொருளின் வெளிப்பாடு ஆகியவை நோய்க்கான காரணிகளில் அடங்கும்.
நோயால் பாதிக்கப்பட்டவர்களின் எலும்பு மச்சையிலுள்ள இயல்பான இரத்த அணுக்கள் புற்றுநோய் செல்களாக மாறிவிடுகின்றன. இதனால் வழக்கமாக இருக்கவேண்டிய அளவைக் காட்டிலும் செங்குருதியணுக்கள், வெண்குருதியணுக்கள், குருதிச் சிறுதட்டுக்கள் ஆகியவற்றின் அளவுகள் குறைக்கப்படுகின்றன. எலும்பு மச்சை, இரத்தப் பரிசோதனைகள் மூலம் நோயறிதல் காணப்படுகிறது. எலும்பு மச்சை புற்றுநோயில் பல துணை வகைகள் கானப்படுவதால் அவற்றுக்கான சிகிச்சை முறைகளும் விளைவுகளும் மாறுபடுகின்றன. கூடுதல் கீமோதெரபி, கதிர்வீச்சு சிகிச்சை அல்லது வேர்ச்செல் மாற்று அறுவைசிகிச்சை போன்ற சிகிச்சை முறைகளும் தொடர்ந்து அளிக்கப்படுகின்றன. புற்றுநோய் உயிரணுக்களுக்குள் இருக்கும் குறிப்பிட்ட மரபணு மாற்றங்கள் இந்நோய்க்கான சிகிச்சைக்கு வழிகாட்டக்கூடும். இதனால் நோயாளி எவ்வளவு காலம் உயிர்வாழக்கூடும் என்பதைத் தீர்மானிக்கவும் முடியும். வழக்கமான சிகிச்சையைத் தாண்டியும் தொடர்ந்து மீண்டும் மீண்டும் நோய் பாதிப்பு ஏற்படும் நோயாளிகளுக்கு ஆர்சனிக் டிரையாக்சைடு பயன்படுத்தப்படும் சிகிச்சையை முயற்சிக்கலாம் . இதன் காரணமாக உலகளவில் 147,000 பேர் இறந்தனர். இந்நோய் பொதுவாக வயதானவர்களுக்கு ஏற்படுகிறது. பெண்களை விட ஆண்கள் அதிகம் பாதிக்கப்படுகின்றனர். ஏ.எம்.எல் 60 வயதிற்கு உட்பட்டவர்களில் 35% மற்றும் 60 வயதிற்கு மேற்பட்ட 10% பேருக்கு குணப்படுத்தக் கூடியதாகவுள்ளது. தீவிர கீமோதெரபிக்குப் பின் உடல்நலம் மிகவும் மோசமாக இருக்கும் நோய்கண்ட வயதானவர்கள் சுமார் 5-10 மாதங்கள் பொதுவாக உயிர்வாழும் வாய்ப்பு உள்ளது. அமெரிக்காவில் புற்றுநோய் இறப்புகளில் சுமார் 1.8% எலும்பு மச்சை புற்றுநோயினால் நிகழ்கின்றன.
# கடுமையான எலும்புமச்சை இரத்தப் புற்றுநோய்

## அறிகுறிகள்

ஏ.எம்.எல் இன் பெரும்பாலான அறிகுறிகள் சாதாரண குருதி உயிரணுக்கள் இரத்தப் புற்று நோய் உயிரணுக்களாக மாற்றப்படுவதால் ஏற்படுகின்றன. சாதாரண வெண்குருதியணுக்கள், உற்பத்தியின் பற்றாக்குறை மக்களை தொற்றுநோய்களுக்கு ஆளாக்குகிறது; இரத்தப் புற்று நோய் உயிரணுக்கள் வெண்குருதியணுக்களின் முன்னோடிகளிலிருந்து பெறப்பட்டவை என்றாலும், அவற்றுக்கு நோய்த்தொற்று-எதிர்ப்புத் திறன் இல்லை. எனவே எளிதில் நோய்த்தாக்குதலுக்கு ஆளாக நேரிடுகிறது. செங்குருதியணுக்களின் எண்ணிக்கையில் ஏற்படும் குறைவானது இரத்த சோகை, சோர்வு, வெளிர் நிறம் மற்றும் மூச்சுத் திணறல் ஆகியவற்றை ஏற்படுத்தும். குருதிச் சிறுதட்டுகள் இல்லாததால் சிறிய காயங்கள் ஏற்பட்டாலும் எளிதில் சிராய்ப்பு அல்லது இரத்தக்கசிவு ஏற்படலாம்.  
ஏ.எம்.எல் இன் ஆரம்ப அறிகுறிகள் பெரும்பாலும் தெளிவற்றவை மற்றும் குறிப்பிடப்படாதவை, மேலும் அவை இன்ஃப்ளூயன்ஸா அல்லது பிற பொதுவான நோய்களுக்கு ஒத்ததாக இருக்கும். காய்ச்சல், சோர்வு, எடை இழப்பு அல்லது பசியின்மை, மூச்சுத் திணறல், இரத்த சோகை, எளிதில் சிராய்ப்பு அல்லது இரத்தப்போக்கு, பெட்டீசியா (இரத்தப்போக்கு காரணமாக தோலின் கீழ் தட்டையான, முள்-தலை அளவிலான புள்ளிகள்), எலும்பு மற்றும் மூட்டு வலி மற்றும் தொடர்ந்த அல்லது அடிக்கடி ஏற்படும் தொற்று ஆகியவை சில அறிகுறிகளாகும்.
# பிரவீன் கோர்தன்

**பிரவீன் ஜம்னதாஸ் கோர்டன்** (பிறப்பு: ஏப்ரல் 12, 1949 மற்றும் செப்டம்பர் 13, 2024 இல் இறந்தார்) ஒரு தென்னாப்பிரிக்க அரசியல்வாதி ஆவார். இவர் தென்னாப்பிரிக்கா அமைச்சரவையில் பல்வேறு அமைச்சக பதவிகளை வகித்துள்ளார். 2009 ஆம் ஆண்டு முதல் 2014 ஆம் ஆண்டு வரை நிதி அமைச்சராகவும், மீண்டும் 2015 ஆம் ஆண்டு முதல் 2017 ஆம் ஆண்டு வரையிலும், 2014 ஆம் ஆண்டு முதல் 2015 ஆம் ஆண்டு வரையிலும் கூட்டுறவு ஆளுகை மற்றும் பாரம்பரிய விவகார அமைச்சராகவும், மற்றும் பிப்ரவரி 2018 முதல் பொது நிறுவனத்துறை அமைச்சராகவும் பணியாற்றினார் .
# பிரவீன் கோர்தன்

## ஆரம்ப ஆண்டுகள்

பிரவீன் கோர்தன் டர்பனில் பிறந்தார், 1967 ஆம் ஆண்டில் சாஸ்திரி கல்லூரியில் பதின்மக் கல்வியைப் பயின்றார். 1973 ஆம் ஆண்டில் டர்பன்-வெஸ்ட்வில் பல்கலைக்கழகத்தில் இளங்கலை மருந்தியல் பட்டம் பெற்றார். கோர்டன் 1971 ஆம் ஆண்டில் நடால் இந்திய காங்கிரசின் (என்ஐசி) உறுப்பினர்களுடன் தொடர்பு கொண்டார் மற்றும் 1974 ஆம் ஆண்டில் அதன் நிர்வாகக் குழுவிற்கு தேர்ந்தெடுக்கப்பட்டார்.  
1970 ஆம் ஆண்டுகளில், கோர்தன் ஆப்பிரிக்க தேசிய காங்கிரசு மற்றும் தென்னாப்பிரிக்க பொதுவுடைமைக் கட்சி ஆகியவற்றுடன் திரைமறைவு நடவடிக்கைகளில் ஈடுபட்ட அடிமட்ட அமைப்புகளை நிறுவ உதவினார். அவர் 1974 ஆம் ஆண்டில் கிங் எட்வர்ட் VIII மருத்துவமனையில் தனது மருந்தியல் பணிசார்ந்த உள்ளிருப்பு பயிற்சியினை முடித்தார். மேலும் 1981 ஆம் ஆண்டு வரை அங்கு பணியாற்றினார். அவர் காவலில் இருந்தபோது நடால் மாகாண நிர்வாகம் அவரது அரசியல் நடவடிக்கைகளுக்காக அவரை பணிநீக்கம் செய்தது. 1982 ஆம் ஆண்டில் சிறையில் இருந்து விடுவிக்கப்பட்ட அவர், 1983 ஜூன் வரை தடை உத்தரவுகளைப் பெற்றார். 1983 ஆம் ஆண்டு கேப்டவுனில் ஐக்கிய ஜனநாயக முன்னணி (யுடிஎஃப்) தொடங்குவதில் கோர்தன் கலந்து கொண்டார். அங்கு நடால் இந்திய காங்கிரசும் ஒரு இணைந்த அமைப்பாக மாறியது.  
ஒருங்கிணைந்த நடால் இந்திய காங்கிரசு/ டிரான்ஸ்வால் இந்திய காங்கிரஸ் (டி.ஐ.சி) பிரதிநிதியாக 1991 ஆம் ஆண்டில் ஜனநாயக தென்னாப்பிரிக்க (கோடெசா) மாநாட்டிற்கான ஆயத்த கூட்டத்தில் கோர்தன் கலந்து கொண்டார், மேலும் கோடெசா 1 ஐ ஒழுங்கமைக்கும் பொறுப்பான வழிநடத்தல் குழுவிற்கு என்.ஐ.சி / டி.ஐ.சி பிரதிநிதியாக நியமிக்கப்பட்டார். 1993 ஆம் ஆண்டில் அவர் பல தரப்பு பேச்சுவார்த்தை செயல்முறையின் திட்டக் குழுவில் தலைவர் குழுவில் நியமிக்கப்பட்டார்.
# பிரவீன் கோர்தன்

## தொழில்

பிரவீன் கோர்தன் முன்னதாக 1999 முதல் 2009 வரை தென்னாப்பிரிக்க வருவாய் சேவை ஆணையராக இருந்தார். 1991 மற்றும் 1994 ஆம் ஆண்டுகளில், இவர் ஒரு ஜனநாயக தென்னாப்பிரிக்காவுக்கான மாநாட்டிற்குத் தலைமை தாங்கினார், மேலும் இடைக்கால செயற்குழுவின் இணைத் தலைவராகவும் இருந்தார், இது ஏப்ரல் 1994 இல் நாட்டின் முதல் இனமற்ற தேர்தலுக்கு தென்னாப்பிரிக்காவை தயார்படுத்தியது. 1994 ஆம் ஆண்டு முதல் 1998 ஆம் ஆண்டு வரையிலும் ஒரு நாடாளுமன்ற உறுப்பினராக இருந்த கோர்தன் புதிய அரசியலமைப்பின் செயலாக்கம் தொடர்பான நாடாளுமன்றக் குழுவின் தலைவராக இருந்தார்.  
கோர்தன் 2000 ஆம் ஆண்டு முதல் 2006 ஆம் ஆண்டு வரை உலக சுங்க அமைப்பின் தலைவராக இருந்தார். 2014 ஆம் ஆண்டு மே 14 ஆம் நாள் இவர் இன்லான்லா நேனே என்பவருக்கு நிதி அமைச்சர் பதவி வழங்கப்பட்ட போது அந்தப் பதவியிலிருந்து வெளியேற்றப்பட்டார்.  
2014 ஆம் ஆண்டில், கோர்தன் மரபுசார்ந்த வெளித்தொடர்பு மற்றும் கூட்டுறவு ஆளுகைத் துறையின் அமச்சராக நியமிக்கப்பட்டார்.
# கடும் நிணநீர்க் குழியப் புற்றுநோய்

**கடும் நிணநீர்க் குழியப் புற்று நோய்**(*லிம்போபிலாசுடிக் லுகேமியா*) என்பது மூலநிணநீர்ச் செல்களில் முதிர்ச்சியடையாத குருதி வெள்ளை அணுக்கள் மிகுதியாக இருப்பதால் ஏற்படும் ஒருவகையான புற்றுநோயாகும் சோர்வாக இருப்பது, தோல் வெளிர் நிறமாயிருத்தல், காய்ச்சல், எளிதான இரத்தக் கசிவு அல்லது சிராய்ப்பு, விரிவாக்கப்பட்ட நிணநீர்க்கணு அல்லது எலும்புகளில் வலி ஆகியவை இந்நோயின் அறிகுறிகளில் அடங்கும். , கடும் இரத்தப் புற்றுநோய்கள் போலவே இந்த நிணநீர்க் குழியப் புற்றுநோயும் மிக விரைவாக வளர்ச்சியடைகிறது. மேலும் சிகிச்சையளிக்கப் படாவிட்டால் சில வாரங்கள் அல்லது மாதங்களுக்குள் பெரும் ஆபத்தான நோயாக மாறிவிடுகிறது..  
பெரும்பாலான நேரங்களில் இந்நோய் தோன்றியதற்கான காரணம் தெரிவதில்லை. குறிப்பிடத்தக்க கதிர்வீச்சு வெளிப்பாடு அல்லது கடந்தகால கீமோதெரபி . ஒரு பொதுவான நோய்த்தொற்றுக்கு அசாதாரண நோயெதிர்ப்பு இந்நோய்க்கான ஒரு தூண்டுதலாக இருக்கலாம் என்று சிலர் கருதுகின்றனர். அதிவிரைவான செல்பிரிதல்களின் விளைவாக உண்டாகும் பல மரபணு பிறழ்வுகள் நோய் தோற்றத்திற்கான வழிமுறையாக இருக்கும் என கருதப்படுகிறது. புதிய சிவப்பு ரத்த அணுக்கள், வெள்ளை இரத்த அணுக்கள் மற்றும் குருதிச் சிறுதட்டுகளின் உற்பத்தியில் எலும்பு மச்சையில் உள்ள அதிகப்படியான முதிர்ச்சியற்ற வெள்ளை அணுக்கள் தலையிடுகின்றன. பொதுவாக இரத்த பரிசோதனைகள் மற்றும் எலும்பு மச்சை பரிசோதனைகள் மூலம் இந்நோயைக் கண்டறிய இயலும்.  
கடும் நிணநீர்க் குழியப் புற்றுநோயால் பாதிக்கப்பட்டவர்களுக்கு அந்நோயைக் குணமாக்கும் நோக்கத்துடன் வேதிச்சிகிச்சை தொடங்கப்படுகிறது.பின்னர் இச்சிகிச்சையே பல ஆண்டுகளுக்கும் தொடர்ந்து அளிக்கப்படுகிறது.அமெரிக்க ஐக்கிய நாடுகளில் குழந்தைகளுக்கு ஏற்படும் புற்று நோய்க்கும் அவர்கள் இறப்பதற்கும் கடும் நிணநீர்க் குழியப் புற்றுநோய் பொதுவான காரணமாக உள்ளது. பரவலாகிவரும் இப்புற்று நோய் உடனடியாக குணப்படுத்தப்படவேண்டிய ஒரு நோய் என்ற வகையில் அனைவரின் கவனத்தையும் ஈர்த்துவருகிறது. நோயால் பாதிக்கப்பட்ட குழந்தைகளுக்கான உயிர்வாழ்வு காலம் 1960 ஆம் ஆண்டுகளில் 10% க்கு கீழ் இருந்து. 2015 ஆம் ஆண்டில் இச்சதவீதம் 90% அளவுக்கு அதிகரித்தது. கைக்குழந்தைகளில் இச்சதவீதம் 50 சதவீதம் அளவுக்கு மிகக் குறைவாகவும் குழந்தைகளிடத்தில் 35 சதவீதம் அளவுக்கும் இச்சதவீதம் உள்ளது.
# கடும் நிணநீர்க் குழியப் புற்றுநோய்

## அறிகுறிகள்

ஆரம்ப அறிகுறிகள் குறிப்பாக குழந்தைகளில் குறிப்பிடப்படாதவை. லுகேமியா நோயால் பாதிக்கப்பட்ட 50% க்கும் மேற்பட்ட குழந்தைகள் ஒன்று அல்லது அதற்கு மேற்பட்ட ஐந்து அறிகுறி அம்சங்களைக் கொண்டிருந்தனர்: கல்லீரலில் (64%), மண்ணீரலில் (61%), வெளிர் நிறம் (54%), காய்ச்சல் (53%) மற்றும் சிராய்ப்பு (52%) ஆகியவற்றில் இதன் பாதிப்புகளை உணரமுடியும். கூடுதலாக, தொடர்ச்சியான நோய்த்தொற்றுகள், சோர்வு, கை அல்லது கால் வலி மற்றும் விரிவாக்கப்பட்ட நிணநீர்க்கணு ஆகியவை முக்கிய அம்சங்களாக இருக்கலாம். காய்ச்சல், இரவில் வியர்வை மற்றும் எடை இழப்பு போன்ற பிற அறிகுறிகள் பெரும்பாலும் காணப்படுகின்றன.
# டீன் ஜோன்ஸ்

**டீன் மெர்வின் ஜோன்ஸ்** (*Dean Mervyn Jones*, 24 மார்ச், 1961 - 24 செப்டம்பர், 2020) ஓர் ஆஸ்திரேலிய துடுப்பாட்ட அணியின் முன்னாள் வீரர் மற்றும் பயிற்சியாளர் ஆவார். இவர் ஆத்திரேலியத் துடுப்பாட்ட அணிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டப் போட்டிகளில் விளையாடினார். வலதுகை நேர்ச் சுழல் வீச்சாளரான இவர், 52 தேர்வுத் துடுப்பாட்டப் போட்டிகளில் விளையாடி 3631 ஓட்டங்களை எடுத்துள்ளார். அதில் அதிகபட்சமாக 216 ஓட்டங்களை எடுத்துள்ளார் மற்றும் பந்துவீச்சில் 1 இழப்பினைக் கைப்பற்றியுள்ளார். இவரது பந்துவீச்சு சராசரி 64.00 ஆகும். 164 ஒருநாள் பன்னாட்டுத் துடுப்பாட்டப் போட்டிகளில் விளையாடி 6068 ஓட்டங்களை 44.61 எனும் சராசரியில் எடுத்துள்ள இவரது அதிகபட்ச ஓட்டம் 165 எடுத்தது ஆகும். பந்துவீச்சில் 3 இழப்புகளைக் கைப்பற்றியுள்ளார். இவரது பந்துவீச்சு சராசரி 27.00 ஆகும். மேலும் இவர் 245 முதல் தரத் துடுப்பாட்டப் போட்டிகளில் விளையாடி 19188 ஓட்டங்களையும், 285 பட்டியல் அ போட்டிகளிலும் விளையாடியுள்ளார். தேர்வுத் துடுப்பாட்டம் மற்றும் ஒருநாள் போட்டிகளில் சிறந்த மட்டையாளராகவும், சிறந்த களத்தடுப்பாளராகவும் இவர் பரவலாக அறியப்படுகிறார். 1980களின் பிற்பகுதியிலும் 1990களின் முற்பகுதியிலும், இவர் உலகின் சிறந்த ஒருநாள் மட்டையாளர்களில் ஒருவராகக் கருதப்பட்டார். 2019 ஆம் ஆண்டில் ஜோன்ஸ் ஆஸ்திரேலிய கிரிக்கெட் ஹால் ஆஃப் ஃபேமில் சேர்க்கப்பட்டார்.
# டீன் ஜோன்ஸ்

## சர்வதேச வாழ்க்கை

கிரஹாம் யல்லோப் காயம் காரணமாக நாடு திரும்ப வேண்டியதையடுத்து 1984 ஆம் ஆண்டு மேற்கிந்திய தீவுகள் சுற்றுப்பயணத்தில் ஜோன்ஸ் தேர்ந்தெடுக்கப்பட்டார். அவர் விளையாடும் பதினொரு பேர் கொண்ட அணியில் தேர்வு செய்யப்படவில்லை, ஆனால் ஸ்டீவ் ஸ்மித் உடல்நிலை சரியில்லாமல் போனதால் அவர் தேர்வானார். இந்தப் போட்டிக்கு முன்பு நல்ல உடல்நலத்தில் இல்லாது இருந்த போதும் தனது அறிமுகப் போட்டியில் இவர் 48 ஓட்டங்களை எடுத்தார். இதுவே தனது சிறந்த போட்டி என இவர் குறிப்பிட்டார். 1984 மற்றும் 1992க்கு இடையில், ஜோன்ஸ் ஆஸ்திரேலியாவுக்காக, 52 தேர்வுத் துடுப்பாட்டப் போட்டிகளில் விளையாடினார். இதில் 11 நூறுகளை எடுத்துள்ளார்.
# டீன் ஜோன்ஸ்

## பயிற்சியாளராக துடுப்பாட்ட வாழ்க்கை

பிப்ரவரி 2016 இல், பாக்கித்தான் சூப்பர் லீக்கில் 2016 இல் ஜோன்ஸ் இஸ்லாமாபாத் யுனைடெட் துடுப்பாட்ட அணியின் தலைமைப் பயிற்சியாளராக இருந்தார். இவரின் தலைமையிலான இந்த அணி பிப்ரவரி 2016இல் முதல் பாக்கித்தான் சூப்பர் லீக்கில் பட்டத்தை வென்றனர்.  
அக்டோபர் 2017இல், ஆப்கானிஸ்தான் கிரிக்கெட் வாரியம் (ஏசிபி) ஹாங்காங் துடுப்பாட்ட அணிக்கு எதிரான ஆப்கானிஸ்தானின் கண்டங்களுக்கு இடையிலான கோப்பைப் போட்டிக்கான இடைக்கால தலைமை பயிற்சியாளராக டீன் ஜோன்ஸை நியமித்தது.  
மார்ச் 2018இல், ஜோன்ஸ் மூன்றாவது பாக்கித்தான் சூப்பர் லீக் பருவத்தில், இஸ்லாமாபாத் யுனைடெட் துடுப்பாட்ட அணியின் தலைமை பயிற்சியாளராக இருந்தார். மார்ச் 2018இல் அவர்கள் இரண்டாவது முறையாக பாக்கித்தான் சூப்பர் லீக் பட்டத்தை வென்றனர்.  
பாகிஸ்தான் சூப்பர் லீக்கின் 5 வது பதிப்பிற்கு மிக்கி ஆர்தருக்கு பதிலாக ஜோன்ஸ் 2019 நவம்பரில் கராச்சி கிங்ஸ் துடுப்பாட்ட அணியின் தலைமை பயிற்சியாளராக ஆனார்.
# டீன் ஜோன்ஸ்

## இறப்பு

ஜோன்ஸ் 2020 செப்டம்பர் 24 அன்று மாரடைப்பு காரணமாக மும்பையில் இறந்தார். இவர் இறக்கும் போது ஸ்டார் ஸ்போர்ட்ஸ் நெட்வொர்க்கிற்கான, இந்தியன் பிரீமியர் லீக்கின் (ஐபிஎல்) வர்ணனைக் குழுவில் ஒரு பகுதியாக இருந்தார்.
# ஜேசன் கில்லெஸ்பி

**ஜேசன் நீல் கில்லெஸ்பி** (Jason Neil Gillespie பிறப்பு: ஏப்ரல் 19, 1975) ஓர் ஆஸ்திரேலிய துடுப்பாட்ட அணியின் முன்னாள் வீரர் மற்றும் பயிற்சியாளர் ஆவார்.இவர் ஆத்திரேலியத் துடுப்பாட்ட அணிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டப் போட்டிகளில் விளையாடினார்.  
வலதுகை விரைவு வீச்சாளரான இவர் 71 தேர்வுத் துடுப்பாட்டப் போட்டிகளில் விளையாடி 1,218 ஓட்டங்களை எடுத்துள்ளார். அதில் அதிகபட்சமாக இருதிவரை ஆட்டமிழக்காமல் 201* எடுத்துள்ளார். பந்துவீச்சில் 259 இழப்புகளைக் கைப்பற்றியுள்ளார். அதில் 5 இழப்புகளை 8 முறை கைப்பற்றியுள்ளார். இவரது பந்துவீச்சு சராசரி 26.13 ஆகும். 97 ஒருநாள் பன்னாட்டுத் துடுப்பாட்டப் போட்டிகளில் விளையாடி 201 ஓட்டங்களை 12.56 எனும் சராசரியில் எடுத்துள்ள இவரது அதிகபட்ச ஓட்டம் இறுதிவரை ஆட்டமிழக்காமல் 44* ஓட்டங்கள் எடுத்தது ஆகும். பந்துவீச்சில் 142 இழப்புகளைக் கைப்பற்றியுள்ளார். அதில் 5 இழப்புகளை 3 முறை கைப்பற்றியுள்ளார். இவரது பந்துவீச்சு சராசரி 25.42 ஆகும். மேலும் இவர் 189 முதல் தரத் துடுப்பாட்டப் போட்டிகளிலும் 192 பட்டியல் அ போட்டிகளிலும் விளையாடியுள்ளார்.  
ஆகஸ்ட் 1996 இல் கொழும்பில் இலங்கைக்கு எதிராக கில்லெஸ்பி தனது ஒருநாள் சர்வதேச அறிமுகத்தையும், நவம்பர் 1996 இல் சிட்னியில் மேற்கிந்தியத் தீவுகளுக்கு எதிராக தேர்வுத் துடுப்பாட்டப் போடியிலும் அறிமுகமானார். அவர் முதல் தரத் துடுப்பாட்டத்தில் தெற்கு ஆஸ்திரேலியா, யார்க்ஷயர் மற்றும் கிளாமோர்கனுக்காகவும் விளையாடினார்,  
பிப்ரவரி 29, 2008 அன்று, கில்லெஸ்பி ஆஸ்திரேலியாவில் முதல் தரத் துடுப்பாட்டத்தில் இருந்து ஓய்வு பெறுவதாக அறிவித்தார். பின்னர் அகமதாபாத் ராக்கெட்ஸ் துடுப்பாட்ட அணிக்காக அங்கீகரிக்கப்படாத இந்திய கிரிக்கெட் லீக்கில் விளையாடினார். 2008 ஆங்கில உள்நாட்டு துடுப்பாட்டத் தொடரின் முடிவில் அவர் அனைத்து முதல் தரத் துடுப்பாட்டத்தில் இருந்தும் ஓய்வு பெற்றார்.
# ஜேசன் கில்லெஸ்பி

## தனிப்பட்ட வாழ்க்கை

ஜேசன் கில்லெஸ்பி தொல்குடி ஆத்திரேலியர்களின் கமிலாரோய் மக்களின் வம்சாவளியினைச் சேர்ந்தவர் ஆவார். இதன் மூலம் தேர்வுத் துடுப்பாட்ட வீரராக ஆன முதல் தொல்குடியின நபர் ஆவார். இவரது தாய் கிரேக்க வம்சாவளியினச் சேர்ந்தவர் ஆவார். ஜேசன் மூன்று குழந்தைகளில் மூத்தவர் ஆவார். அவர் தெற்கு ஆஸ்திரேலியாவின் அடிலெய்டில் உள்ள கப்ரா டொமினிகன் கல்லூரியில் பயின்றார். கில்லெஸ்பி 2003 இல் அண்ணா என்பவரை (நீ மெக்வோய்) மணந்தார். இந்தத் தம்பதியினருக்கு நான்கு குழந்தைகள் உள்ளனர்: ஜாக்சன் (பிறப்பு பிப்ரவரி 2006), பிராண்டன் (பிறப்பு அக்டோபர் 2007), கிங்ஸ்டன் (பிறந்த தேதி தெரியவில்லை) மற்றும் மகள் டெலானி, நவம்பர் 2012 யார்க்ஷயரில் பிறந்தார். கில்லெஸ்பியின் முதல் திருமணத்தின் மூலம் சபையர் (பிறப்பு மார்ச் 1995) என்ற மற்றொரு மகள் உள்ளார்.
# ஜேசன் கில்லெஸ்பி

## உள்ளூர் போட்டிகள்

2007/08 ஆம் ஆண்டில் டாஸ்மேனியாத் துடுப்பாட்ட அணிக்கு எதிரான புரா கோப்பை போட்டியில் கில்லெஸ்பி தனது முதல் நூறு ஓடங்களை எடுத்தார். 190 ஓட்டங்கள் எடுத்த தென் ஆஸ்திரேலிய இழப்புக் கவனிப்பாளர் கிரஹாம் மனோவுடன் 250 ஓட்டங்கள் இணைந்து எடுத்தார். அந்தப் போட்டியில் இவர் மட்டும் இறுதிவரை ஆட்டமிழக்காமல் 118* ஓட்டங்களை எடுத்தார்.